google/wiki40b huggingface dataset:
फिर तेरी कहानी याद आई

संक्षेप

एक शराबी फिल्म निर्देशक राहुल (राहुल रॉय) एक पुनर्वास केंद्र में जाता है। वहाँ उसे पता चलता है कि कैदी पूजा (पूजा भट्ट) को मनोविदलता के साथ-साथ और भी कई मानसिक समस्याएँ हैं। दोनों दोस्त बन जाते हैं और पाते हैं कि वे एक-दूसरे से प्यार करते हैं। लेकिन पूजा का पागलपन और अस्थिरता किसी भी रिश्ते को असंभव बनाती है और नतीजतन उसे पागलों के अस्पताल में भर्ती कराया जाता है। इसके तुरंत बाद, संस्थान में आग लग जाती है और पूजा मारी जाती है। पूजा की मौत ने राहुल को तबाह कर दिया है। उसकी फिल्म अभिनेत्री सीमा (पूजा बेदी) और उसका भाई रोहित बिना किसी सफलता के उसके दिमाग से उसे हटाने का प्रयास करते हैं। तब राहुल को ऐसी लड़की से फ़ोन कॉल मिलना शुरू हो जाता है, जिसकी आवाज़ पूजा की तरह होती है। अंत में यह पता चलता है कि पूजा जिंदा है और वह व्यक्ति ही थी जिसने मानसिक संस्थान को जला दिया था। राहुल और पूजा पुलिस से दूर भागते हैं। वे जंगल में घूमते हैं और जगह बदलते हैं, लेकिन वे पुलिस द्वारा एक शहर में पकड़े जाते हैं। पूजा पुलिस अधिकारी से बंदूक छीनती है और खुद को गोली मारती है क्योंकि वह मानसिक अस्पताल वापस नहीं जाना चाहती। वह चाहती है राहुल उसके साथ रहे। उसके दादा और राहुल असहाय रूप से उसकी मृत्यु देखते हैं।
कोणीय वेग

D.v.
समय के साथ ध्रुवांतर द्वारा घुमे गए कोण की दर को कोणीय वेग (angular velocity) कहते हैं। इसका संकेत  है। यदि समय  में ध्रुवोत्तर कोण  से घूम गया हो, तो-
 =    रेडियन / सेकेंड (S.I.)
कोणीय वेग एक सदिश राशि है (इसे छद्म सदिश कहना अधिक सही है)। इसकी दिशा वस्तु के घूर्णन तल के लम्बवत (अर्थात् घूर्णन अक्ष की दिशा में) होती है।
पूर्वमध्य रेलवे

पूर्व मध्य रेलेवे भारतीय रेल की एक इकाई है। इसे लघुरूप में  ECR  कहा जाता है।
इसकी स्थापना 1 अप्रैल 2003 में हुई थी। इसका मुख्यालय हाजीपुर में स्थित है।
दून

हिमालय पर्वतिय क्षेत्र में मिलने वाली संकीर्ण तथा अनुदैध्र्य घाटियों को दून कहा जाता हैं।
शब्दावली विज्ञान

शब्दावली विज्ञान (Terminology), पारिभाषिक शब्दों तथा उनके उपयोग के अध्ययन की विद्या है। पारिभाषिक शब्द (टर्म) उन शब्दों, सामासिक-शब्दों या बहु-शाब्दिक-अभिव्यक्तियों को कहते हैं जिनका उपयोग विशिष्ट सन्दर्भ में विशिष्ट अर्थ रखता है। ये 'विशिष्ट अर्थ' उन शब्दों के 'सामान्य उपयोग के अर्थ' से बहुत अलग हो सकते हैं। उदाहरण के लिये साधारण अर्थ में 'कार्य' का मतलब कोई भी काम करना -जैसे खाना खाना, हँसना, चलना, पढ़ना आदि है, किन्तु भौतिकी में बल और उस बल के कारण उसकी दिशा में हुए विस्थापन के गुणनफल को कार्य कहते हैं।
शब्दावली विज्ञान वह विधा (डिसिप्लिन) है जो पारिभाषिक शब्दों के विकास तथा अन्य पहलुओं का अध्ययन करती है। किन्तु ध्यान देने योग्य है कि शब्दावली विज्ञान, कोशरचना से भिन्न है क्योंकि शब्दावली विज्ञान में अवधारणाओं तथा अवधारणाओं के समुदाय का भी अध्ययन सम्मिलित है।
पेटा

पेटा (PETA) या पशुओं के साथ नैतिक व्यवहार के पक्षधर लोग (People for the Ethical Treatment of Animals) एक पशु-अधिकार संगठन है। इसका मुख्यालय यूएसए के वर्जिनिया के नॉर्फोल्क (Norfolk) में स्थित है। विश्व भर में इसके लगभग २० लाख सदस्य हैं और यह अपने को विश्व का सबसे बड़ा पशु-अधिकार संगठन होने का दावा करता है। इन्ग्रिड न्यूकिर्क (Ingrid Newkirk) इसके अन्तरराष्ट्रीय अध्यक्ष हैं।
कुली नं॰ 1

संक्षेप

शादीराम घरजोड़े (सदाशिव अमरापुरकर) एक विवाह कराने वाला है। शादीराम एक लड़के का रिश्ता होशियार चन्द (कादर ख़ान) की बेटी के लिये लाता है। होशियार चन्द उन्हें अपमानित करता है और उन्हें बाहर फेंक देता है और कहता है कि उसका दामाद कम से कम उनसे 40 गुना धनवान होना चाहिए। शादीराम इतना अपमानित महसूस करता है कि वह होशियार चन्द के अहंकार के बारे में कुछ करने का फैसला करता है। यह वह जगह है जहाँ कहानी शुरू होती है। शादीराम अपने दोस्त राजू, एक कुली के पास जाता है और उसे एशिया में सबसे अमीर आदमी का बेटा बनने का नाटक करने के लिए आश्वस्त करता है (वैसे, राजू इस अमीर लड़की के साथ पहले ही प्यार में पड़ गया जब से उसने उसकी तस्वीर देखी थी)। होशियार चन्द की बहुत चापलूसी के बाद, माल्ती और राजू शादी कर लेते हैं। 
शादी के बाद राजू को पता चला कि उसे अपने पूरे जीवन ये नाटक करना पड़ सकता है क्योंकि धीरे-धीरे होशियार चन्द को उस पर संदेह होना शुरू हो जाता है। खासकर जब वह कुली के रूप में काम करते हुए उसे बस अड्डे पर होशियार चन्द द्वारा पकड़ा जाता है।
मीडिया पारिस्थितिकी

मीडिया पारिस्थितिकी सिद्धांत मीडिया, प्रौद्योगिकी और संचार का अध्ययन है कि वे कैसे मानव वातावरण को प्रभावित करते हैं। यह सैद्धांतिक अवधारणाओं को 1964 में मार्शल मैक्लुहान द्वारा प्रस्तावित किया गया था, जबकि मीडिया पारिस्थितिकी शब्द को पहली बार औपचारिक रूप से 1968 में नील पोस्टमैन द्वारा प्रयोग किया गया था।
इस संदर्भ में पारिस्थितिकी उस वातावरण की ओर इशारा करती है जिसमें इस माध्यम का उपयोग किया जाता है - वे क्या हैं और वे समाज को कैसे प्रभावित करते हैं। मीडिया पारिस्थितिकी का तर्क है कि मीडिया प्रत्येक युग में मानव इंद्रियों के विस्तार के रूप में कार्य करता है और संचार प्रौद्योगिकी सामाजिक परिवर्तन का प्राथमिक कारण है।
ब्रह्मवर्चस शोध संस्थान

ब्रह्मवर्चस शोध संस्थान हरिद्वार के शांतिकुंज में गंगा के तट पर स्थित एक अनुसंधान संस्थान है। इसकी स्थापना पं. श्रीराम शर्मा आचार्य द्वारा सन् 1979 में की गयी थी।
आदमपुर एयर फ़ोर्स बेस

इतिहास

आदमपुर एयर फ़ोर्स स्टेशन ने १९६५ के भारत–पाक युद्ध में बहुत महत्वपूर्ण भूमिका निभाई थी। ०६ सितम्बर १९६५ को पाकिस्तान वायु सेना (पीएएफ) ने पठानकोट, आदमपुर और हल्वारा में भारतीय हवाई क्षेत्र पर हमला किया था। आदमपुर और हल्वारा पर हमले विफल रहे थे।
०७ सितम्बर १९६५ को पाकिस्तान वायु सेना ने तीन भारतीय हवाई क्षेत्रों (हल्वारा, पठानकोट और आदमपुर) में १३५ विशेष सेवा समूह (एसएसजी) कमांडो को पैराशूट द्वारा छोड़ा था। लेकिन भारतीय  सैनिकों ने काफी साहसी प्रयास किया और १३५ कमांडो में से १० कमांडो ही वापस पाकिस्तान जा पाये थे।
शेष कमांडो जो कि ग्रामीण क्षेत्र में उतरे उन्हें ग्रामीण क्षेत्र के लोगों ने पुलिस के हवाले कर दिया था।
१९७१ का भारत-पाक युद्ध में पश्चिमी मोर्चे पर ऑपरेशन चंगेज ख़ान के साथ ०३ दिसम्बर १९७१ को शुरू हुआ। पठानकोट एयर फ़ोर्स स्टेशन बुरी तरह से क्षतिग्रस्त हुआ और साथ ही रनवे भी भारी क्षतिग्रस्त हुआ था। बाद में इसकी मरम्मत करवाई थी।
पाण्डवों का हिमालय गमन

स्रोत

सुखसागर के सौजन्य से
दक्कन ओडिसी

दक्कन ओडिसी भारतीय रेलवे के महाराष्ट्र मार्ग पर पर्यटन को बढ़ावा देने के लिए पैलेस ऑन व्हील्स के मॉडल पर आधारित एक विशेष लक्जरी ट्रेन है। यह महाराष्ट्र सरकार और रेल मंत्रालय, भारत सरकार का एक उपक्रम है।
नारीन प्रांत

विवरण

नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला। यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल (Son-Kul) और चतिर-कुल (Chatyr-Kul) झीलें मशहूर हैं। यहाँ एक 'ताश रबत' (Tash Rabat) नामक १५वीं सदी का पत्थर का एक सराय भी है जहाँ यात्री सस्ताया करते थे।
सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।
आईएमएस अभियांत्रिकी महाविद्यालय

स्थान

यह महाविद्यालय दिल्ली से २५ किमी दूर राष्ट्रीय राजमार्ग २४ पर दसना के पास, अध्यात्मिक नगर, गाजियाबाद, उत्तर प्रदेश में स्तिथ है।

उपलब्ध पाठ्यक्रम

महाविद्यालय में विभिन्न विषयों में निम्नलिखित कार्यक्रम उपलब्ध हैं।

पुस्तकालय 

महाविद्यालय के पुस्तकालय में ५०,००० से अधिक पुस्तकें और जर्नल और कई अन्य पत्रिकाएँ उपलब्ध हैं।

छात्रावास

संस्थान के परिसर में लड़कियों और लड़कों के के लिए साथ मेस की सुविधा युक्त छात्रावास है। छात्रावास में सुदृढ़ सुरक्षा व्यवस्था है तथा व्यायामशाला की सुविधा भी उपलब्ध है।
जापान में हिन्दी

हिन्दी शिक्षा का प्रारंभिक इतिहास

टोकियो विश्वविद्यालय के टोकियो यूनिवर्सिटी ऑफ फॉरन स्टडीज़ में सन 1908 से हिन्दी पढ़ाई जा रही है। यहाँ की लाइब्रेरी में लगभग 60-70 हजार के क़रीब हिन्दी की पुस्तकें और पत्रिकाएँ हैं। विश्वविद्यालय की ओर से एक हिन्दी पत्रिका छपती है और नाट्य तथा अनुवाद कार्यों को यहाँ पर सक्रिय रूप से चलाया जा रहे हैं।

अलग हिन्दी विभागों स्थापना

जापान में इस समय टोकियो विश्वविद्यालय और ओसाका विश्वविद्यालय में अलग हिन्दी विभाग स्थापित हुए हैं। यह 1959 से काम कर रहे हैं। जापान में स्नातक चार वर्ष का और स्नातकोत्तर दो वर्ष की अवधि के हैं। पाठ्यक्रम में भाषा और साहित्य को समान रूप से बल दिया जाता है। सीधे हिन्दी के साथ-साध ऐसे छात्र भी मौजूद हैं जो संस्कृत भाषा, भारतीय प्राच्य इतिहास आदि विभागों अध्यन करते हुए हिन्दी सीख रहे हैं।

सांस्कृतिक प्रगति

ओसाका विश्वविद्याअलय में लिखे गए हिन्दी नाटकों यहाँ के छात्रों द्वारा भारत और विश्व के कई अन्य क्षेत्रों में प्रदर्शित किया गया है। टोकियो विश्वविद्यालय में जापानी-हिन्दी अथवा हिन्दी-जापानी शब्दकोश भी तय्यार किए गए हैं। इसके अतिरिक्त इंदो बुंकाकु (भारतीय साहित्य) नामक पत्रिका भी यहाँ से निकलती है। जापानी रेडियो की विदेशी सेवाओं हिन्दी को एक विशेष स्थान प्राप्त है।

हिन्दी फ़िल्मों की लोकप्रियता

जापान की प्रसिद्ध फ़िल्म प्रोडक्शन कम्पनी के अनुसार पिछले सालों से जापान में हिन्दी फ़िल्मों की माँग बढ़ गई है। कम्पनी ने यशराज बैनर के साथ एक समझौता कर लिया है। इसके तहत नई से नई हिन्दी फ़िल्में जापान में भी एक ही समय पर रिलीज हो सकेंगी। जापान के कई बड़े शहरों में जैसे टोकियो और ओसाका में हिन्दी फिल्में रजत जयन्ती मनाती हैं। इससे भी जापानी लोगों के बीच हिन्दी भाषा सीखने का रुझान बढ़ रहा है।
थ़

थ़ देवनागरी लिपि का एक वर्ण है जिसके उच्चारण को अन्तर्राष्ट्रीय ध्वन्यात्मक वर्णमाला में θ के चिन्ह से लिखा जाता है। मानक हिंदी और मानक उर्दू में इसका प्रयोग नहीं होता है, लेकिन हिंदी की कुछ पश्चिमी उपभाषाओं में इसका 'थ' के साथ सहस्वानिकी संबंध है। मुख्य रूप से इसका प्रयोग पहाड़ी भाषों को देवनागरी में लिखने के लिए होता है। अंग्रेज़ी के कईं शब्दों में इसका प्रयोग होता है, जैसे की 'थ़िन' (thin, यानि पतला)।

अघोष दन्त्य संघर्षी

'थ़' को भाषाविज्ञान के नज़रिए से 'अघोष दन्त्य संघर्षी वर्ण' कहा जाता है (अंग्रेजी में इसे वाएस्लेस डेंटल फ़्रिकेटिव कहते हैं)।

थ़ और थ में ग़लतियाँ

हिन्दीभाषी लोग अक्सर 'थ़' को 'थ' बोलते है और अंग्रेज़ीभाषी लोग अक्सर 'थ' को 'थ़' बोल देते हैं। हालांकि आम तौर पर इस से समझने में कोई कठिनाई नहीं होती लेकिन कभी-कभी यह बोलने का तरीका मातृभाषियों को अटपटा या ग़लत लगता है। अगर 'थूक' को अंग्रेज़ीभाषी 'थ़ूक' बोलें (जो अक्सर होता है), तो हिंदीभाषियों को यह 'फ़ूक' जैसा प्रतीत हो सकता है। उसी तरह हिंदीभाषी अगर 'थ़ॅाट' ('thought', सोच) को 'थॉट' बोलें तो अंग्रेज़ीभाषीयों को यह 'ठॅाट' जैसा प्रतीत हो सकता है।

थ और थ़ की सहस्वानिकी

कुछ पहाड़ी और पश्चिमी हिंदी उपभाषाओं में 'थ' और 'थ़' की सहस्वानिकी देखी जाती है। कभी-कभी यह दोनों एक ही शब्द-श्रंखला में मिलते हैं, जैसे की 'थका-थकाया' (यानि 'पहले से थका हुआ') को कुछ पश्चिमी हिन्दी उपभाषी 'थ़का-थकाया' कहते हैं। पहाड़ी भाषा डोगरी की कईं उपभाषाओं में 'थ़' अक्सर देखा जाता है। उदाहरणतः 'कुथ़े' (यानि 'कहाँ') और 'अथ़्रू' (यानि 'आंसू')।

अरबी भाषा में

अरबी-फ़ारसी लिपि का एक अक्षर 'ث' है जिसे उर्दू में 'से' का नाम दिया जाता है। भारतीय उपमहाद्वीप, अफ़ग़ानिस्तान और ईरान के लोग इसे 'स' की ध्वनी के साथ पढ़ते हैं, लेकिन ज़्यादातर अरबीभाषी इसे 'थ़' की ध्वनी के साथ पढ़ते हैं। यही वजह है के 'اثر' ('असर') जैसे शब्द को अरबीभाषी 'अथ़र' बोलते हैं। इसी तरह एक और शब्द है 'ثابت' ('साबत' या 'साबुत', यानि 'पक्का' या 'सही-सलामत')। इसे हिंदी-उर्दू और फ़ारसी बोलने वाले 'साबुत' या 'साबत' कहते हैं, लेकिन अरबी बोलने वाले 'थ़ाबत' कहते हैं, जो हिंदी-उर्दू भाषियों को 'फ़ाबत' या 'थाबत' जैसा प्रतीत होता है।
बर्कहॉल

बर्कहॉल (स्कॉट्स Birk Hauch) स्कॉटलैंड के एबरडीनशायर के रॉयल डीसाइड में, ५३,००० एकर के एस्टेट में स्थित एक शाही निवास है। यह म्युइक नदी के किनारे स्थित है। इसे १७१५ में बनाया गया था। इसे १८४९ में बैल्मोरल एस्टेट के एक हिस्से के रूप में राजकुमार एडवर्ड द्वारा ख़रीदा गया था।
राधा कमल मुखर्जी

राधा कमल मुखर्जी (7 दिसम्बर 1889 - 24 अगस्त 1968 ) आधुनिक भारत के प्रसिद्ध चिन्तक एवं समाजविज्ञानी थे। वे लखनऊ विश्वविद्यालय के अर्थशास्त्र एवं समाजशास्त्र के प्राध्यापक तथा उपकुलपति रहे। उन्होने भारत के स्वतंत्रता संग्राम में महत्वपूर्ण भूमिका निभायी।
प्रोफेसर मुकर्जी के ही नेतृत्व में उत्तर प्रदेश में सर्वप्रथम लखनऊ विश्वविद्यालय में 1921 में समाजशास्त्र का अध्ययन प्रारम्भ हुआ इसलिए वे उत्तर प्रदेश में समाजशास्त्र के प्रणेता के रूप में भी विख्यात हैं।
प्रोफेसर मुकर्जी वे इतिहास के अत्यन्त मौलिक दार्शनिक थे। वे 20वीं सदी के कतिपय बहुविज्ञानी सामाजिक वैज्ञानिकों में से एक थे जिन्होंने विभिन्न विषयों- अर्थशास्त्र, समाजशास्त्र, मानवशास्त्र, परिस्थितिविज्ञान, दर्शनशास्त्र, मनोविज्ञान, साहित्य, समाजकार्य, संस्कृति, सभ्यता, कला, रहस्यवाद, संगीत, धर्मशास्त्र, अध्यात्म, आचारशास्त्र, मूल्य आदि विभिन्न अनुशासनों को अपना बहुमूल्य योगदान प्रदान किया है। इन समस्त क्षेत्रों में प्रोफेसर मुकर्जी की अद्वितीय देन उनके द्वारा प्रणयित 50 अमर कृतियों में स्पष्टतः दृष्टिगोचर होती है। 
भारत सरकार द्वारा उन्हें सन १९६२ में पद्म भूषण से सम्मानित किया गया था।
इनकी बहुचर्चित पुस्तकें निम्न हैं।
1.The Fundamentals of Indian economics 
2.The culture and the art of India.

परिचय

प्रोफेसर राधा कमल मुकर्जी का जन्म 7 दिसम्बर 1889 को पश्चिमी बंगाल के मुर्शिदाबाद जनपद के एक छोटे से कस्बे बहरामपुर में हुआ था। उन्होने अपनी प्रारम्भिक शिक्षा जुलाई 1905 में कृष्णनाथ कालेजिएट स्कूल बहरामपुर से प्रारम्भ की। 1904 में माध्यमिक शिक्षा पूर्ण करने के पश्चात् उच्च शिक्षा हेतु कलकत्ता के प्रेसीडेंसी कालेज में प्रवेश लिया। 1908 में अंग्रेजी साहित्य एवं इतिहास तथा सामान्य विषय दर्शनशास्त्र के साथ स्नातक आनर्स परीक्षा उत्तीर्ण की। शिक्षक बनने का लक्ष्य बनाकर अर्थशास्त्र एवं समाजशास्त्र विषय का चयन करके कलकत्ता विश्वविद्यालय में प्रवेश लिया। उसी वर्ष कलकत्ता विश्वविद्यालय में अर्थशास्त्र एवं समाजशास्त्र विषय का स्नातकोत्तर स्तर का संयुक्त पाठ्यक्रम प्रारम्भ किया गया था। मुकर्जी का स्नातकोत्तर स्तर पर अर्थशास्त्र एवं समाजशास्त्र का चयन अनायास ही नहीं था अपितु उनके ही शब्दों में ‘‘कलकत्ता की बस्तियों में दुःख-दारिद्रय, गंदगी और अधःपतन के साथ जो मेरा आमने-सामने परिचय हुआ उसने मेरी भविष्य रूचि को अर्थशास्त्र एवं समाजशास्त्र की ओर आकर्षित किया।’’ देश एवं राष्ट्र के लिए अध्ययन के विचार से प्रभावित होकर उन्होंने स्नातकोत्तर स्तर पर अर्थशास्त्र विषय का चयन किया। उनका दृढ़ विश्वास था कि अर्थशास्त्र ही भारतीय दरिद्रता, शोषण एवं आधीनता जैसे गम्भीर मुद्दों के वैज्ञानिक एवं उचित उत्तर दे सकता है। 21 वर्ष की आयु में वर्ष 1910 में एम.ए. अर्थशास्त्र एवं समाजशास्त्र की परीक्षा प्रथम श्रेणी में उत्तीर्ण की। वह कलकत्ता विश्वविद्यालय से अर्थशास्त्र एवं समाजशास्त्र विषय की स्नातकोत्तर उपाधि प्राप्त करने वाले विद्यार्थियों के प्रथम समूह में थे।
परीक्षागुरु

यह लाला श्रिनिवास दास द्वारा लिखा गया उपन्यास है। आचार्य रामचन्द्र शुक्ल के शब्दों में यह पश्चिमी ढंग पर लिखा गया हिंदी का पहला मौलिक उपन्यास है। इसमें दिल्ली के बिगड़ैल रईस मदनमोहन के उद्धार की कथा है। इस उपन्यास का नायक मदनमोहन कुछ स्वार्थी, अर्थ लोलुप तथा चाटुकार लोगों की संगति में पड़कर लगभग बर्बाद हो जाता है। इस स्थिति से वह अपनी पत्नी और सच्चे मित्र ब्रजेश्वर की सहायता से बाहर आता है। इसकी कथावस्तु नैतिकता का पाठ पढ़ाने वाली है।
२६८३ ईसा पूर्व

२६८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संवहन

संवहन (अंग्रेज़ी:Convection) ऊष्मा के स्थानान्तरण या संचरण की एक विधि है किसी तरल पदार्थ (गैस, द्रव या प्लाज्मा) में अणुओं के समग्र स्थानान्तरण द्वारा ऊष्मा का लेन-देन होता है। ठोसों में संवहन सम्भव नही है किन्तु तरल पदार्थों में संवहन ऊष्मा के अन्तरण की एक मुख्य विधि है।
संवहन द्वारा द्रव्यमान का भी स्थानान्तरण होता है। संवहन द्वारा द्रव्यमान के इस स्थानान्तरण के कारण ऊष्मा का स्थानान्तरण (ट्रांस्फर) होता है। अणुओं की इस प्रकार की गति को संवहन धारा कहते हैं।
संतूर

नाम

संतूर का भारतीय नाम था शततंत्री वीणा यानी सौ तारों वाली वीणा जिसे बाद में फ़ारसी भाषा से संतूर नाम मिला। यह अपने आप में एक अनोखा वाद्य है जो कि तार का साज़ होने के बावजूद लकड़ी की छोटी छड़ों से बजाया जाता है।

मूल

यह मूल रूप से कश्मीर का लोक वाद्य है जिसे सूफ़ी संगीत में इस्तेमाल किया जाता था। यह एक सीमित समुदाय के बीच ही इस्तेमाल होता था। केवल वादी-ए-कश्मीर में इसका चलन था। बाकी तो जम्मू सहित और जगहों पर लोग इसके बारे में जानते ही नहीं थे। पंडित शिवकुमार शर्मा ने इसे लोकप्रियता की पराकाष्ठा तक पहुंचाने में विशेष योगदान दिया।

(साभार - बीबीसी हिन्दी डॉट कॉम)
गोवा विधानसभा चुनाव, 2017

चुनाव कार्यक्रम

विधानसभा के सभी 40 निर्वाचन क्षेत्रों के लिये  4 फरवरी 2017 को एकमात्र चरण में चुनाव हुए।
सिसवा बाज़ार

सिसवा बाज़ार उत्तरप्रदेश के महाराजगंज जनपद में स्थित है। यहाँ चार महत्वपूर्ण स्कूल है १-प्रेमलाल सिंघानिया कन्या इंटर कॉलेज२-यूपी पब्लिक स्कूल ३-चोख्राज तुलस्यान इंटर ४-महात्मा गाँधी इंटर कॉलेज
सिसवा बाज़ार प्रदेश की सबसे पुरानी टाउन एरिया है। यहाँ के लोग मुख्यतःकृषि पर निर्भर है, जिसमे गन्ना मुख्य उत्पाद है। यहां पर यातायात के लिए रेलवे प्रमुख साधन है। यह से लगभग गुजरने वाली सभी यात्री रेल का स्टॉप भी है। जिस से रेल यात्रा के लिए सबसे उचीत यातायात का  साधन है।
पुत्रजीव

पुत्रजीव (वानस्पतिक नाम : Putranjiva Roxburghii) एक औषधीय पादप है। संस्कृत में इसे पुत्रंजीव, गर्भकर, कुमारजीव आदि नामों से जाना जाता है। यह भारतीय उपमहाद्वीप, जापान, दक्षिणी चीन, न्यू गिनिया आदि का देशज है।
रॉबर्ट हुक

जीवनी

अपने वयस्क जीवन के तीन अलग अवधियों शामिल : के रूप में पैसे की कमी एक वैज्ञानिक इन्क्वायरर, महान धन प्राप्त करने और 1666 की महान आग के बाद कड़ी मेहनत और ईमानदार ईमानदारी के लिए अपनी प्रतिष्ठा के माध्यम से चली आ रही है, लेकिन अंततः ईर्ष्या बौद्धिक विवादों को बीमार और पार्टी बनने . इन मुद्दों पर उसके रिश्तेदार ऐतिहासिक अंधकार में योगदान हो सकता।
उन्होंने कहा कि एक समय में वह अधिक से अधिक प्रदर्शन किया है प्रकट होता है, जो क्षमता में एक साथ रॉयल सोसाइटी के प्रयोगों के क्यूरेटर और इसकी परिषद, ग्रेशम रेखागणित के प्रोफेसर और लंदन के महान आग के बाद लंदन के सिटी, के लिए एक सर्वेक्षक के सदस्य थे आग के बाद सभी सर्वेक्षणों के आधा . उसके भवनों की कुछ अब जीवित है और उन में से कुछ आम तौर पर misattributed रहे हैं - हालांकि - वह भी अपने समय के एक महत्वपूर्ण वास्तुकार था और जिसका प्रभाव आज बनी हुई है लंदन के लिए योजना बना नियंत्रण का एक सेट तैयार करने में महत्वपूर्ण भूमिका निभाई थी। एलन फेरीवाला " इंग्लैंड के लियोनार्डो " के रूप में उसे विशेषता है।
ऑक्सफोर्ड में रॉबर्ट गुंथर अर्ली विज्ञान, संरक्षण, बहाली और नवजागरण काल के दौरान ऑक्सफोर्ड में विज्ञान का इतिहास है, हूक को अपनी चौदह संस्करणों के पांच devotes।
वह जॉन विल्किंस के नेतृत्व में प्रबल Royalists के एक कसकर बुनना समूह में से एक बन गया है जहां हूक संरक्षित दौरान Wadham कॉलेज में अध्ययन किया। यहां उन्होंने थॉमस विलिस के लिए और वह बॉयल की गैस कानून प्रयोगों में इस्तेमाल वैक्यूम पंप का निर्माण किया, जिनके लिए रॉबर्ट बॉयल, के लिए एक सहायक के रूप में कार्यरत था। उन्होंने कहा कि जल्द से जल्द ग्रेगोरियन दूरबीन से कुछ का निर्माण और मंगल और बृहस्पति का घुमाव मनाया . 1665 में उन्होंने अपनी पुस्तक, Micrographia साथ वैज्ञानिक अन्वेषण के लिए सूक्ष्मदर्शी का उपयोग प्रेरित किया। जीवाश्मों की उसकी सूक्ष्म टिप्पणियों के आधार पर, हूक जैविक विकास का एक प्रारंभिक प्रस्तावक था। उन्होंने प्रकाश के तरंग सिद्धांत deducing, अपवर्तन की घटना की जांच की और गरम है कि जब बात बढ़ती है सुझाने के लिए पहला था और कहा कि हवा अपेक्षाकृत बड़ी दूरी के द्वारा अलग छोटे कणों से बना है। उन्होंने कहा कि सर्वेक्षण और नक्शा बनाने के क्षेत्र में अग्रणी काम किया जाता है और एक ग्रिड प्रणाली पर लंदन के लिए अपनी योजना मौजूदा मार्गों के पुनर्निर्माण के पक्ष में खारिज कर दिया गया था, हालांकि, पहले आधुनिक योजना से फार्म का नक्शा नेतृत्व करने के लिए कि काम में शामिल किया गया था। उन्होंने यह भी गुरुत्वाकर्षण एक व्युत्क्रम वर्ग कानून इस प्रकार है कि एक प्रयोगात्मक सबूत के पास आया था और इस तरह के एक रिश्ता ग्रहों की गति, बाद में न्यूटन द्वारा विकसित किया गया था जो एक विचार को नियंत्रित करता है कि काल्पनिक है। हूक के वैज्ञानिक काम में काफी आयोजित किया गया उसका रॉयल सोसाइटी, वह 1662 से, या रॉबर्ट बॉयल के घर के हिस्से के रूप में इस पद के प्रयोगों के क्यूरेटर के रूप में क्षमता .
२५८३ ईसा पूर्व

२५८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को आधार मानकर उसके जन्म से २५८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कैलेण्डर पर आधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सैलिसिलिक अम्ल

सैलिसिलिक अम्ल अर्थोहाइड्रोक्सि बेंजोइक अम्ल है जो मेथाइल एस्टर के रूप में विंटरग्रीन तेल का प्रमुख अवयव है। यह रंगहीन क्रिस्टलीय कार्बनिक अम्ल है जो कार्बनिक संश्लेषण में बहुत प्रयोग किया जाता है। यह पादप हार्मोन के रूप में भी कार्य करता है। इसका अणुसूत्र C₆H₄(OH)COOH है जहाँ OH समूह कार्बोक्सिल समूह के आर्थो है। इसको 2-हाइड्रॉक्सीबेंजोइक अम्ल भी कहते हैं।

परिचय

तेल में सैलिसिन (Salicin) नामक ग्लुकोसाइड रहता है। जिसमें सैलिसिलिक अम्ल सैलिजेनिन नामक ऐल्कोहल से संयुक्त रहता है। यह वर्णरहित सूच्याकार क्रिस्टल बनाता है जिसका गलनांक १५५ डिग्री सेल्सियस है। ठंडे जल में बहुत कम विलेय है पर उष्ण जल, ऐल्कोहल और क्लोरोफार्म में शीघ्र विलेय है। इसका जलीय या ऐल्कोहलीय विलयन फेरिक क्लोराइड से बैंगनी (voilet) रंग बनाता है।
रसायनशाला में या बड़े पैमाने पर कोलबे विधि (Cholbeis method) से लगभग १४० डिग्री से. पर सोडियम फीनेट का कार्बन डाइआक्साइड के साथ दबाव में गरम करने से सैलिसिलिक अम्ल बनता है। यहाँ सोडियम फीनेट कार्बन डाइआक्साइड के साथ संबद्ध हो फीनोल आर्थोकार्बोक्सिलिक अम्ल का सोडियम लवण बनता है जिसमें खनिज अम्लों के डालने से सैलिसिलिक अम्ल का अवक्षेप प्राप्त होता है।
उष्ण जल से अवक्षेप का क्रिस्टलन करते हैं। सैलिसिलिक अम्ल महत्वपूर्ण रोगाणुनाशक यौगिक है। पहले यह वात रोग में औषधि के रूप में प्रयुक्त होता था पर आजकल इसके स्थान में इसका एक संजात ऐस्पिरिन (Acetyl Salicylic acid गलनांक, 128 डिग्री C) के नाम से व्यापक रूप से प्रयुक्त होता है। सैलिसिलिक अम्ल का एक दूसरा संजात सैलोल (फेनिल सैलिसिकेट) के नाम से रोगाणुनाशक के रूप में विशेषत: दंतमंजनों में प्रयुक्त होता है। एक तीसरा संजात बेटोल भी सैलोल के साथ प्रयुक्त होता है। सिरदर्द की एक ओषधि सैलोफीन (Salophene) इसी का संजात है। सैलिसिलिक अम्ल का उपयोग रंजकों और सुगंधों के निर्माण में भी होता है।
विद्युत भार

वह विद्युत अवयव (या, परिपथ का वह भाग) जो विद्युत शक्ति लेकर उसे अन्य प्रकार की ऊर्जा में बदलता है, उसे विद्युत लोड (electrical load) कहते हैं। उदाहरण के लिये बल्ब, पंखा, विद्युत मोटर, हीटर, आदि विद्युत भार हैं।
खड़िया

खड़िया (Chalk) एक चिकनी, सफेद एवं सछिद्र (porous) अवसादी शैल (sedimentary rock) है। यह चूने के पत्थर का एक रूप है जो खनिज कैल्साइट से बना होता है।
शैक्षिक संस्थान

किसी ऐसे संस्थान, जहाँ शिक्षा का आदान प्रदान किया जाता है, को शैक्षिक संस्थान कहा जाता है| उम्र एवं शिक्षा के स्तर के आधार पर शैक्षिक संतानों के भी विभिन्न स्तर होते हैं जो निम्न प्रकार से हैं:

आंगनवाडी

आंगनवाडी में छोटे छोटे बच्चों का रख रखाव किया जाता है| वहाँ वे पहली बार सामाजिक संतुलन बनाना एवं दूसरों से मेल जोल बढ़ाना सीखते हैं| प्राथमिक शिक्षा का कुछ अंश बच्चों को यहीं पर दे दिया जाता है|

प्राथमिक विद्यालय

प्रथम कक्षा से पांचवी कक्षा तक की शिक्षा प्राथमिक शिक्षा के अंतर्गत आती है|

माध्यमिक विद्यालय

यहाँ पर शिक्षा प्रथम कक्षा से (अधिकाँश मामलों में छटी कक्षा से ही) आठवीं तक दी जाती है| इस उम्र में बालक भले बुरे की समझ रखने लगते हैं|

उच्च विद्यालय

नौंवी और दसवीं कक्षा की पढ़ाई उच्च शिक्षा के अंतर्गत गिनी जाती है| इस दौर की शिक्षा अधिक तर्क-शुदा होती है तथा बुद्धि का विकास भी इसी दौर में सर्वाधिक होता है|

विद्यालय

बाहरवीं कक्षा तक की पढाई प्रदान करने वाले विद्यालय अधिकाँश सामान्य विद्यालय कहे जाते हैं|

निम्न महाविद्यालय

कुछ स्थानों पर बाहरवीं कक्षा का प्रावधान ना होकर अधिक विशिष्ट विषयों में शिक्षा प्रदान की जाती है जो उनके महाविद्यालय में वही विषय स्थानांतरित होते हैं| ऐसे शैक्षिक संस्थान 'निम्न महाविद्यालय' कहे जाते हैं|

महाविद्यालय

उच्च स्तर की शिक्षा प्राप्त करने के लिए बाहरवीं के पश्चात जो पढाई होती है वह महाविद्यालय द्वारा ही की जाती है| सभी महाविद्यालय किसी ना किसी विश्वविद्यालय के अंतर्गत आते हैं| जो महाविद्यालय विश्वविद्यालय के अंतर्गत ना आकार अलग हो जाते हैं, उन्हें डीम्ड यूनिवर्सिटी कहा जाता है|

विश्वविद्यालय

महाविस्यालों को एक समान स्तर की शिक्षा प्रदान करना एवं मानक नियम लागू करना विश्वविद्यालय का काम होता है|

अन्य शैक्षिक संस्थान

इनके अलावा भी शैक्षिक संस्थान होते हैं जो ऊपर बताये गए किसी भी संस्थान सेभिन्न होते हैं| जैसे गुरुकुल, संगीत अकादमी, सैन्य अकादमी आदि|

प्रौढ़ शिक्षा केन्द्र

अधेड़ उम्र पार कर चुके व उनसे भी बड़ों के लिए सरकार ने प्रौढ़ शिक्षा केन्द्र खोले हैं| यहाँ इनको मूलभूत शिक्षा दी जाती है तथा पढ़ने के लिए उकसाया जाता है| इस से वे स्वाभिमान बन सकते हैं एवं कम से कम हस्ताक्षर करना, हिसाब-किताब करना आदि सीख जाते हैं| इस से किसी भी देश या राज्य की साक्षरता दर भी बढती है